== Sammenligning med traditionel håndopvask ==
Det er vanskeligt af sammenligne effektiviteten af automatiske opvaskemaskiner med håndopvask af køkkenting, fordi teknikken i håndopvask er meget forskellig fra person til person. En videnskabelig undersøgelse i 2003 førte til den konklusion, at når datidens bedste opvaskemaskiner var helt fyldt, brugte de mindre strøm, vand og opvaskemiddel end den gennemsnitlige, europæiske håndopvasker. De dygtigste håndopvaskere var dog langt mere energiefffektive end opvaskemaskinerne.<ref>Rainer Stamminger, Ricarda Badura, Gereon Broil, Susanne Dörr og Anja Elschenbroich: ''A European Comparison of Cleaning Dishes by Hand'' i ''Proceedings of EEDAL conference'', 2004. Se hele artiklen [http://www.landtechnik.uni-bonn.de/ifl_research/ht_1/EEDAL_03_ManualDishwashing.pdf online] {{Webarchive|url=https://web.archive.org/web/20070610110911/http://www.landtechnik.uni-bonn.de/ifl_research/ht_1/EEDAL_03_ManualDishwashing.pdf |date=10. juni 2007 }} {{en sprog}}</ref> Undersøgelsen inddrager ikke omkostninger forbundet med fremstilling, vedligeholdelse og skrotning af opvaskemaskiner og heller ikke omkostninger i forbindelse med et muligt forøget slid på køkkensagerne, som opstår ved brugen af de kemisk skrappe opvaskemidler. Ligeledes indregnes værdien af sparet arbejde ikke i undersøgelsen. Mange brugere af automatiske opvaskemaskiner vælger at skylle deres ting af under rindende vand, før de stiller dem i opvaskemaskinen. På den måde bliver opvaskemaskinen meget lidt effektiv på grund af omkostningerne ved det forøgede vandforbrug.
Vand